**Správa o účasti verejnosti na tvorbe právneho predpisu**

Verejnosť bola o príprave návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie č. PI/2019/27 zverejnenej v informačnom systéme verejnej správy Slov-Lex. Verejnosť mala možnosť zapojiť sa do procesu prípravy právneho predpisu formou zasielania vecných podnetov, príkladov z praxe a návrhov v období od 5. februára 2019 do 5. marca 2019.